CELEX: 52017PC0162
Language: sl
Date: 2017-04-06
Title: Predlog SKLEP SVETA o stališču, ki se zavzame v imenu Evropske unije v Skupnem odboru, ustanovljenem z Regionalno konvencijo o pan-evro-mediteranskih preferencialnih pravilih o poreklu, v zvezi z zahtevo Ukrajine, da postane pogodbenica navedene konvencije

EVROPSKA KOMISIJA
            Bruselj, 6.4.2017
            COM(2017) 162 final
            2017/0072(NLE)
            Predlog
            SKLEP SVETA
            o stališču, ki se zavzame v imenu Evropske unije v Skupnem odboru, ustanovljenem z Regionalno konvencijo o pan-evro-mediteranskih preferencialnih pravilih o poreklu, v zvezi z zahtevo Ukrajine, da postane pogodbenica navedene konvencije
            
               
         
         
            
               OBRAZLOŽITVENI MEMORANDUM
            
            
               1.OZADJE PREDLOGA
            
            
               •Razlogi za predlog in njegovi cilji
            
            
               Regionalna konvencija o pan-evro-mediteranskih preferencialnih pravilih o poreklu
                  1
                (v nadaljnjem besedilu: Konvencija) vsebuje določbe o poreklu blaga, s katerim se trguje v okviru posameznih sporazumov, sklenjenih med pogodbenicami.
            
            
               Člen 5(1) Konvencije določa, da lahko tretja stran postane pogodbenica te konvencije, če ima država kandidatka ali ozemlje z vsaj eno pogodbenico sklenjen veljaven sporazum o prosti trgovini, ki vključuje preferencialna pravila o poreklu. V ta namen člen 5(2) in (3) Konvencije določa, da mora tretja stran depozitarju Konvencije predložiti pisno zahtevo za pristop, ta pa mora nato zahtevo predložiti v obravnavo Skupnemu odboru. Člen 2(2) Konvencije določa, da v Konvenciji „tretja stran“ pomeni katero koli sosednjo državo ali ozemlje, ki ni pogodbenica.
            
            
               Ukrajina je depozitarju Konvencije (generalni sekretariat Sveta EU) 12. septembra 2016 predložila pisno zahtevo za pristop h Konvenciji.
            
            
               Ukrajinski organi so potrdili, da ima Ukrajina sklenjen sporazum o prosti trgovini z več pogodbenicami, zlasti z EU, državami Efte, nekdanjo jugoslovansko republiko Makedonijo in Črno goro. Zato Ukrajina izpolnjuje pogoj iz člena 5(1) Konvencije, da bi postala pogodbenica. 
            
            
               Zahtevo bi bilo zato treba predložiti Skupnemu odboru Konvencije, da se sprejme sklep, s katerim se Ukrajina povabi, da pristopi h Konvenciji v skladu s členom 4(3)(b) Konvencije. Stališče, ki ga zavzame EU v Skupnem odboru, bi moral določiti Svet.
            
            
               Komisija meni, da pristop Ukrajine ne zahteva nobenih prehodnih ukrepov iz člena 4(3)(c) Konvencije.
            
            
               2.PRAVNA PODLAGA, SUBSIDIARNOST IN SORAZMERNOST
            
            
               •Pravna podlaga
            
            
               Pravna podlaga za sklep Sveta je člen 207 v povezavi s členom 218(9) Pogodbe o delovanju Evropske unije (PDEU).
            
            
               Člen 218(9) PDEU določa, da kadar mora organ, ustanovljen z mednarodnim sporazumom, sprejeti sklep s pravnim učinkom, Svet na predlog Komisije ali visokega predstavnika Unije za zunanje zadeve in varnostno politiko sprejme sklep o določitvi stališča, ki se zavzame v imenu Evropske unije. 
            
            
               Sklep, ki ga mora sprejeti Skupni odbor Konvencije, spada na področje uporabe te določbe.
            
            
               •Subsidiarnost (za neizključno pristojnost)
            
            
               Predlog je v izključni pristojnosti Unije. 
            
            
               3.REZULTATI NAKNADNIH OCEN, POSVETOVANJ Z ZAINTERESIRANIMI STRANMI IN OCEN UČINKA
            
            
               •Posvetovanja z zainteresiranimi stranmi
            
            
               Pogodbenice Konvencije in države članice so bile obveščene o zahtevi Ukrajine na sestanku Skupnega odbora Konvencije 28. septembra 2016.
            
         
         
            
               •Zbiranje in uporaba strokovnih mnenj
            
            
               Zunanje izvedensko mnenje ni bilo potrebno.
            
            
               •Ocena učinka
            
            
               Tudi ocena učinka ni bila potrebna, saj je edini pogoj za pristop tretje strani h Konvenciji sklenjen veljavni sporazum o prosti trgovini z najmanj eno od pogodbenic Konvencije.
            
            
               2017/0072 (NLE)
            
            
               Predlog
            
            
               SKLEP SVETA
            
            
               o stališču, ki se zavzame v imenu Evropske unije v Skupnem odboru, ustanovljenem z Regionalno konvencijo o pan-evro-mediteranskih preferencialnih pravilih o poreklu, v zvezi z zahtevo Ukrajine, da postane pogodbenica navedene konvencije
            
            
               SVET EVROPSKE UNIJE JE ‒
            
            
               ob upoštevanju Pogodbe o delovanju Evropske unije in zlasti člena 207 v povezavi s členom 218(9) Pogodbe,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Regionalna konvencija o pan-evro-mediteranskih preferencialnih pravilih o poreklu (v nadaljnjem besedilu: Konvencija), ki določa pravila o poreklu blaga, s katerim se trguje v okviru posameznih sporazumov, sklenjenih med pogodbenicami, je začela veljati 1. decembra 2012.
            
            
               (2)Člen 5(1) Konvencije določa, da lahko tretja stran postane pogodbenica te konvencije, če ima država kandidatka ali ozemlje z vsaj eno pogodbenico sklenjen veljaven sporazum o prosti trgovini, ki vključuje preferencialna pravila o poreklu.
            
            
               (3)V ta namen člen 5(2) in (3) Konvencije določa, da mora tretja stran depozitarju Konvencije predložiti pisno zahtevo za pristop, ta pa mora nato zahtevo predložiti v obravnavo Skupnemu odboru.
            
            
               (4)Ukrajina je depozitarju Konvencije 12. septembra 2016 predložila pisno zahtevo za pristop h Konvenciji.
            
            
               (5)Ukrajina ima sklenjen veljavni sporazum o prosti trgovini z več pogodbenicami Konvencije in zato izpolnjuje pogoj iz člena 5(1) Konvencije, da bi postala pogodbenica.
            
            
               (6)V skladu s členom 4(3)(b) Konvencije Skupni odbor s sklepom sprejema povabila tretjim stranem, da pristopijo h Konvenciji.
            
            
               (7)Stališče, ki ga Evropska unija zavzame v okviru Skupnega odbora, bi moralo biti, da glasuje za sprejetje sklepa, s katerim se Ukrajino povabi, da pristopi h Konvenciji –
            
            
               SPREJEL NASLEDNJI SKLEP: 
            
         
         
            
               Člen 1
            
            
               Stališče, ki ga zavzame Evropska unija v Skupnem odboru Regionalne konvencije o pan-evro-mediteranskih preferencialnih pravilih o poreklu, v zvezi z zahtevo Ukrajine, da postane pogodbenica navedene konvencije, temelji na osnutku sklepa Skupnega odbora, ki je priložen k temu sklepu. 
            
            
               Predstavniki Unije v Skupnem odboru lahko sprejmejo manjše spremembe osnutka Sklepa brez nadaljnjega sklepa Sveta.
            
            
               Člen 2
            
            
               Sklep Skupnega odbora se po sprejetju objavi v Uradnem listu Evropske unije.
            
            
               Člen 3
            
            
               Ta sklep začne veljati na dan sprejetja.
            
            
            
               V Bruslju,
            
            
               
                     Za Svet
               
               
                     Predsednik
               
            
         
         
            
                  
                     (1)
                  UL L 54, 26.2.2013, str. 4.
               
            
      
    ---documentbreak--- 
      
         
               EVROPSKA KOMISIJA
            Bruselj, 6.4.2017
            COM(2017) 162 final
            PRILOGA
            k
            predlogu sklepa Sveta
            o stališču, ki se zavzame v imenu Evropske unije v Skupnem odboru, ustanovljenem z Regionalno konvencijo o pan-evro-mediteranskih preferencialnih pravilih o poreklu, v zvezi z zahtevo Ukrajine, da postane pogodbenica navedene konvencije
            
               
         
         
            
               Osnutek 
               SKLEP št. 1/2017
               
                  SKUPNEGA ODBORA REGIONALNE KONVENCIJE o pan-evro-mediteranskih preferencialnih pravilih o poreklu 
            
            
               z dne xx xx 2017
            
            
               v zvezi z zahtevo Ukrajine, da postane pogodbenica Regionalne konvencije o pan-evro-mediteranskih preferencialnih pravilih o poreklu
            
            
               Skupni odbor je –
            
            
               ob upoštevanju Regionalne konvencije o pan-evro-mediteranskih preferencialnih pravilih o poreklu
                  1
               ,
            
            
               ob upoštevanju naslednjega:
            
            
               (1)Člen 5(1) Regionalne konvencije o pan-evro-mediteranskih preferencialnih pravilih o poreklu (v nadaljnjem besedilu: Konvencija) določa, da lahko tretja stran postane pogodbenica te konvencije, če ima država kandidatka ali ozemlje z vsaj eno pogodbenico sklenjen veljaven sporazum o prosti trgovini, ki vključuje preferencialna pravila o poreklu.
            
            
               (2)Ukrajina je depozitarju Konvencije 12. septembra 2016 predložila pisno zahtevo za pristop h Konvenciji.
            
            
               (3)Ukrajina ima sklenjen veljavni sporazum o prosti trgovini z več pogodbenicami Konvencije in izpolnjuje pogoj iz člena 5(1) Konvencije, da bi postala pogodbenica.
            
            
               (4)Člen 4(3)(b) Konvencije določa, da Skupni odbor s sklepom sprejema povabila tretjim stranem, da pristopijo h Konvenciji –
            
            
               SPREJEL NASLEDNJI SKLEP:
            
            
               Člen 1
            
            
               Ukrajina je povabljena, da pristopi k Regionalni konvenciji o pan-evro-mediteranskih preferencialnih pravilih o poreklu.
            
            
               Člen 2
            
            
               Ta sklep začne veljati ….
            
            
               V Bruslju,
            
            
                  Za Skupni odbor
            
            
                  Predsednik
            
            
         
         
            
                  
                     (1)
                  UL L 54, 26.2.2013, str. 4.